Կատեբ Յասին

Կատեբ Յասին (), իրական անունը` Մոհամեդ Հելլուտի (, ), ալժիրցի գրող, բանաստեղծ և դրամատուրգ։ Շատ հայտնի է նրա «Նեջմա» վեպը, որի շնորհիվ Կատեբ Յասինը համարվում է ալժիրյան գրականության հիմնադիր։

Կենսագրություն և աշխատանքներ 
Կատեբ Յանսինը ծնվել է 1929 թվականին, Կոնստանտինայում։ Նա ծագում է կրթված ֆրանսախոսող ընտանիքից, սկզբում հաճախել է ավանդական մուսուլմանական դպրոց, իսկ հետո` ֆրանսիական լիցեյ։ 1945 թվականի մայիսի 8-ին, 15-տարեկան հասակում, մասնակցել է ժողովրդի ըմպոստացմանը Սետիֆում։ Ըմբոստությունը դաժանորեն ճնշվում է, տասնյակ հազարավոր ալժիրցիներ սպանվում են, իսկ Կատեբ Յասինի մայրը խելագարվում է։ Նա բանտարկվել է և չորս ամիս անցկացրել բանտում, իսկ ազատումից հետո նա դուրս է մնացել լիցեյից։ Հետագայում այդ փորձը դառնում է որոշիչ նրա հետագա գործունեության համար։

Կատեբ Յասինը ուսումը շարունակում է Աննաբայում, հետո` Ֆրանսիայում։ 1946 թվականին հրատարակվում է նրա բանաստեղծական առաջին` «Soliloque» ժողովածուն։ 1948-ից 1950 թվականներին լրահաղորդ է եղել Alger républicain-ում։ 1950 թվականին, հոր մահից հետո որոշ ժամանակ աշխատել է նավահանգստի բեռնափոխադրող։ 1951 թվականին հեռանում է Ալժիրից և մեկնում է Ֆրանսիա։ Այնտեղ 1956 թվականին հրապարակվել է նրա «Նեջմա» վեպը։ Հաջորդող տարիներին Կատեբ Յասինը շատ էր ճանապարորդում դեպի Իտալիա, Բելգիա, Գերմանիա, Թունիս, Շվեյցարիա, Ռուսաստան, Հունաստան և այլ ուրիշ երկրներ, Ալժիր է վերադառնում միայն 1970 թվականին։ Այնտեղ նա ստեղծում է սեփական` ACT, «Action culturelle des travailleurs» թատերախումբը, որի հետ ներկայացումներ էր տալիս, զուգակցելով դերասանական խաղը, երաժշտությունը և պարը։

1989 թվականին գրողը մահանում է Գրենոբլում, լեյկեմիայից։ Նրա աճյունը թաղվել է Էլ Ալիա գերեզմանատանը, Ալժիրում։

Կատեբ Յասինի գրական աշխատանքը, որը գրվել է հիմնականում ֆրանսերեն, խիստ կապված է Ալժիրի պատմության և մշակույթի հետ և ունի վառ արտահայտված հակագաղութային բնավորություն։ Եվրոպայից վերադառնալով Ալժիր` նա սկսում է գրել օրախնդրական, բանավիճական պիեսներ` խոսակցական արաբերեն լեզվով, որպեսզի մոտ լինի հասարակ ժողովրդին։

Ծանոթագրություններ

Գրականություն 
 

Ալժիրցի գրողներ
Ալժիրցի բանաստեղծներ
Ալժիրցի լրագրողներ
Բանաստեղծներ այբբենական կարգով